**JAUNIMO REIKALŲ AGENTŪROS**

**VYRIAUSIOJO SPECIALISTO PAREIGYBĖ**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

Darbuotojas, einantis šias pareigas, turi atitikti šiuos specialius reikalavimus:

turėti aukštąjį universitetinį (su bakalauro kvalifikaciniu laipsniu ar jam prilygintu) išsilavinimą;

turėti ne mažesnę kaip 1 metų asmens duomenų apsaugos pareigūno darbo patirtį;

mokėti savarankiškai planuoti ir organizuoti savo veiklą;

gebėti sklandžiai dėstyti mintis raštu ir žodžiu, mokėti valdyti, kaupti, sisteminti, apibendrinti informaciją ir rengti išvadas;

gebėti vadovautis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens duomenų teisinės apsaugos įstatymu bei kitais teisės aktais, reguliuojančiais asmens duomenų apsaugą.

gerai žinoti ir sugebėti vadovautis Lietuvos Respublikos įstatymais, reglamentuojančiais asmens duomenų apsaugą, Dokumentų rengimo bei Dokumentų tvarkymo taisyklėmis.

**ŠIAS PAREIGAS EINANČIO DARBUOTOJO FUNKCIJOS**

Šias pareigas einantis darbuotojas vykdo šias funkcijas:

Atlieka įstaigos duomenų apsaugos pareigūno pareigas ir vykdo 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) pavestas duomenų apsaugos pareigūno užduotis;

Informuoja Agentūros duomenis tvarkančius darbuotojus apie jų prievoles pagal Bendrąjį duomenų apsaugos reglamentą ir kitas Europos Sąjungos arba valstybės narės apsaugos nuostatas ir juos konsultuoja, teikia metodinę paramą šiais klausimais;

Rengia teisės aktų projektus ir kitus dokumentus siekdamas tinkamai įgyvendinti duomenų apsaugą Agentūroje arba prireikus koordinuoja teisės aktų projektų ir kitų dokumentų rengimą;

Bendradarbiauja su priežiūros institucija – Valstybine duomenų apsaugos inspekcija;

Nagrinėja skundus, prašymus ir kitus dokumentus, susijusius su duomenų apsaugos įgyvendinimu Agentūroje;

Prižiūri su duomenų apsaugos priežiūros ir (ar) kontrolės veiklomis susijusių sprendimų, rekomendacijų, nurodymų vykdymą, rengia ir teikia reikiamą informaciją;

Vertina teisės aktų projektus, sutartis ir kitus su duomenų apsauga susijusius dokumentus ir rengia teisines išvadas bei teikia pasiūlymus dėl nuostatų įgyvendinimo ar tobulinimo;

Vykdo kitus nenuolatinio pobūdžio su įstaigos veikla susijusius Agentūros direktoriaus pavedimus.